તાલુકા હેલ્થ ઓફિસર ડો.વિરલ વાઘેલાએ જણાવ્યું હતું કે, વાહકજન્ય રોગ જેવા કે મેલેરિયા, ડેંગ્યુ, ચિકનગુનિયા વગેરેનું મુખ્ય લક્ષણ છે તાવ. લાંબા સમયથી તાવ રહેતો હોય તે દર્દીની સમયસર સારવાર કરવામાં આવે તો આ રોગો નિવારી શકાય છે. રાજ્યમાં આરોગ્ય કાર્યકરો દ્વારા પખવાડીક સર્વેલન્સની કામગીરી હાથ ધરવામાં આવે ત્યારે જનસમુદાયમાં રહેલ તાવના કેસ અંગેની જાણ થાય છે. સર્વેલન્સ દરમ્યાન વ્યક્તિ હાજર ન હોય તો તાવના કેસનું રિપોર્ટિંગ થઇ શકતું નથી. આ સાથે જ તેમણે ફીવર હેલ્પલાઇન નંબર અંગે પણ માહિતી આપી હતી. 104 ફીવર હેલ્પલાઇન કાર્યાન્વિત થઇ ચૂક્યો છે. આ નંબર પર ફોન દ્વારા રિપોર્ટિંગ થાય છે અને 24 કલાકની અંદર દર્દીને સંપુર્ણ સારવાર ફાળવવામાં આવે છે.